CELEX: 32020D1122
Language: bg
Date: 2020-07-28 00:00:00
Title: Решение за изпълнение (ЕС) 2020/1122 на Комисията от 28 юли 2020 година относно признаването на DNV GL AS като класификационна организация за плавателни съдове по вътрешни водни пътища в съответствие с Директива (ЕС) 2016/1629 на Европейския парламент и на Съвета

30.7.2020   
               
               
                  BG
               
               
                  Официален вестник на Европейския съюз
               
               
                  L 245/15
               
            
         РЕШЕНИЕ ЗА ИЗПЪЛНЕНИЕ (ЕС) 2020/1122 НА КОМИСИЯТА
         от 28 юли 2020 година
         относно признаването на DNV GL AS като класификационна организация за плавателни съдове по вътрешни водни пътища в съответствие с Директива (ЕС) 2016/1629 на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива (ЕС) 2016/1629 на Европейския парламент и на Съвета от 14 септември 2016 г. за установяване на техническите изисквания за плавателните съдове по вътрешните водни пътища, за изменение на Директива 2009/100/ЕО и за отмяна на Директива 2006/87/ЕО (1), и по-специално член 21, параграф 1 от нея,
         след консултации с комитета, създаден съгласно член 7 от Директива 91/672/ЕИО на Съвета от 16 декември 1991 г. относно взаимното признаване на национални свидетелства за капитани на речни кораби за превоз на стоки и пътници по вътрешни водни пътища (2),
         като има предвид, че:
         
                     (1)
                  
                  
                     Германия подаде заявление до Комисията за признаването на DNV GL AS като класификационна организация в съответствие с Директива (ЕС) 2016/1629.
                  
               
                     (2)
                  
                  
                     Германия подаде също така необходимата информация и документация, за да даде възможност на Комисията да провери дали са изпълнени критериите за признаване.
                  
               
                     (3)
                  
                  
                     DNV GL AS е нова класификационна организация, създадена след сливането през 2013 г. на две класификационни организации — Det Norske Veritas AS и Germanisher Lloyd SE.
                  
               
                     (4)
                  
                  
                     Дружеството Germanisher Lloyd SE преди това е било признато за класификационна организация за плавателни съдове по вътрешни водни пътища в съответствие с Директива 2006/87/ЕО.
                  
               
                     (5)
                  
                  
                     DNV GL AS, като ново юридическо лице, създадено в резултат на сливането, следва да бъде признато от Комисията като нова класификационна организация в съответствие с Директива (ЕС) 2016/1629.
                  
               
                     (6)
                  
                  
                     Комисията направи оценка на информацията и документацията, придружаващи заявлението за признаване, която потвърди, че DNV GL AS отговаря на критериите, определени в приложение VI към Директива (ЕС) 2016/1629,
                  
               ПРИЕ НАСТОЯЩОТО РЕШЕНИЕ:
         
            Член 1
            DNV GL AS се признава за класификационна организация за плавателни съдове по вътрешни водни пътища в съответствие с Директива (ЕС) 2016/1629.
         
         
            Член 2
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
         
         
            Съставено в Брюксел на 28 юли 2020 година.
            
               
                  За Комисията
               
               Adina VĂLEAN
               
                  Член на Комисията
               
            
         
         
            (1)  ОВ L 252, 16.9.2016 г., стр. 118.
         
            (2)  ОВ L 373, 31.12.1991 г., стр. 29.